PIB TL ki’ik, tanba laiha balansu exportasaun no importasaun - GMN TV\nGMN TV Economia PIB TL ki’ik, tanba laiha balansu exportasaun no importasaun\nProdutu Internu Brutu (PIB) Timor-Leste (TL) nian ki’ik iha mundu, tanba produtu exportasaun ba estranjeiru mínimu liu kompara ho produtu importasaun mai rai laran a’as liu.\nTuir peskiza husi Banku Mundiál dadaun ne’e TL nia taxa despeza públika a’as liu iha mundu ho pursentu 90 husi PIB no kresimentu ekonómiku iha nasaun ne’e la’o neineik liu.\nAkademista Universidade da Paz (UNPAZ), Adolmando Amaral, hatete, problema ne’e akontese, tanba laiha produtu exportasaun, laiha investimentu nasionál, taxa doméstika infraestrutura bázika mínimu, no TL depende bebeik ba produtu husi nasaun sira seluk ninian.\n“Ita iha Timor konsumen mak bo’ot, tanba ita laiha investimentu, konsumen ne’e ita depende de’it importasaun atu hatán nesesidade bázika kada uma-kain iha Timor, konsumen ita depende loos ba importasaun laiha balansu ho exportasaun, tanba laiha investimentu iha rai-laran ita bele halo produsaun para iha balansu entre exportasaun no importasaun, ita haree husi konsumen, taxa exportasaun no importasaun mak halo ita nia Produtu Internu Brutu tun” katak Adolmando Amaral, ba GMN iha nia knaar fatin UNPAZ, Fatumeta-Díli Kuarta (10//2021).\nNia dehan, atu rekupera PIB TL nian, konsumidór sira tenke depende produtu rai-laran, no Governu presija halo exportasaun barak ba nasaun seluk. No Banku Mundiál mós hato’o rekomendasaun ba Governu atu hadia kualidade despeza públika, hasa’e reseita doméstika hodi promove kresimentu ekonómika inkluzivu no sustentavel iha TL no presiza investe setór edukasaun saúde.\n“Ami mós serbisu hamutuk ho Ministériu Finansa rasik hodi hakerek dokumentu ne’e atu fó rekomendasaun, oinsá ba oin atu garante gasta ho di’ak para ita hatene katak, ita-nia fundu petrolíferu termu dezenvolvimentu karik aban ne’e hotu ona se nia hotu ita sei mosu krize” tenik Akademista ne’e.\nTuir relatóriu Banku Mundial fo sai katak, nasaun ne'e kolleta reseita doméstika nian ki’ik ho porsentu 8 husi PIB kompara ho médiu porsentu 15 ne’ebé dezekilíbriu iha reseita, no despeza ne’e rejulta ona defisit orsamentál ne’ebé fó ameasa ba sustentabilidade fiskal.Ina